CELEX: 62017TA0240
Language: el
Date: 2019-11-07 00:00:00
Title: Υπόθεση T-240/17: Απόφαση του Γενικού Δικαστηρίου της 7ης Νοεμβρίου 2019 – Campine και Campine Recycling κατά Επιτροπής (Ανταγωνισμός – Συμπράξεις – Αγορά της ανακύκλωσης συσσωρευτών αυτοκινήτου τύπου μολύβδου-οξέος – Απόφαση διαπιστώνουσα παράβαση του άρθρου 101 ΣΛΕΕ – Πρόστιμα – Αξία των αγορών – Παράγραφος 37 των κατευθυντηρίων γραμμών για τον υπολογισμό του ύψους των προστίμων – Υποχρέωση αιτιολογήσεως – Δικαιώματα άμυνας – Απόδειξη της παραβάσεως – Έννοια διαρκούς ή επαναλαμβανόμενης παραβάσεως – Διάρκεια της παραβάσεως – Διακοπή της συμμετοχής στην παράβαση – Εξ αντικειμένου περιορισμός του ανταγωνισμού – Ελαφρυντικές περιστάσεις – Απεριόριστη δικαιοδοσία)

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/29
            
         
      Απόφαση του Γενικού Δικαστηρίου της 7ης Νοεμβρίου 2019 – Campine και Campine Recycling κατά Επιτροπής
      (Υπόθεση T-240/17) (1)
      
      (Ανταγωνισμός - Συμπράξεις - Αγορά της ανακύκλωσης συσσωρευτών αυτοκινήτου τύπου μολύβδου-οξέος - Απόφαση διαπιστώνουσα παράβαση του άρθρου 101 ΣΛΕΕ - Πρόστιμα - Αξία των αγορών - Παράγραφος 37 των κατευθυντηρίων γραμμών για τον υπολογισμό του ύψους των προστίμων - Υποχρέωση αιτιολογήσεως - Δικαιώματα άμυνας - Απόδειξη της παραβάσεως - Έννοια διαρκούς ή επαναλαμβανόμενης παραβάσεως - Διάρκεια της παραβάσεως - Διακοπή της συμμετοχής στην παράβαση - Εξ αντικειμένου περιορισμός του ανταγωνισμού - Ελαφρυντικές περιστάσεις - Απεριόριστη δικαιοδοσία)
      (2020/C 10/39)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Campine NV (Beerse, Βέλγιο) και Campine Recycling NV (Beerse) (εκπρόσωποι: C. Verdonck, S. De Cock, Q. Silvestre και B. Gielen, δικηγόροι)
      
         Καθής: Ευρωπαϊκή Επιτροπή (εκπρόσωποι: F. van Schaik, S. Baches Opi και M. Farley)
      
         Αντικείμενο
      
      Αίτημα ακυρώσεως, δυνάμει του άρθρου 263 ΣΛΕΕ, της αποφάσεως C(2017) 900 τελικό της Επιτροπής, της 8ης Φεβρουαρίου 2017, σχετικά με διαδικασία εφαρμογής του άρθρου 101 ΣΛΕΕ (υπόθεση AT.40018 – Ανακύκλωση συσσωρευτών αυτοκινήτου), καθόσον αφορά τις προσφεύγουσες και, επικουρικώς, αίτημα ακυρώσεως ή μειώσεως του ποσού του προστίμου που επιβλήθηκε στις προσφεύγουσες με την εν λόγω απόφαση.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει το άρθρο 1 της αποφάσεως C(2017) 900 τελικό της Επιτροπής, της 8ης Φεβρουαρίου 2017, σχετικά με διαδικασία εφαρμογής του άρθρου 101 ΣΛΕΕ (υπόθεση AT.40018 – Ανακύκλωση συσσωρευτών αυτοκινήτου), για την περίοδο μεταξύ 10ης Φεβρουαρίου 2010 και 10ης Ιανουαρίου 2011 και για την περίοδο μεταξύ 4ης Απριλίου 2011 και 7ης Μαρτίου 2012, καθόσον αφορά τις Campine NV και Campine Recycling NV.
                  
               
            
                  2)
               
               
                  
                     Ακυρώνει το άρθρο 2 της αποφάσεως C(2017) 900 τελικό, καθόσον ορίζει το ύψος του επιβαλλόμενου προστίμου στην Campine και στην Campine Recycling στα 8 158 000 ευρώ.
                  
               
            
                  3)
               
               
                  
                     To ύψος του προστίμου που επιβάλλεται στην Campine και στην Campine Recycling βάσει του άρθρου 2 της αποφάσεως C(2017) 900 τελικό ορίζεται στα 4 275 648 ευρώ.
                  
               
            
                  4)
               
               
                  
                     Απορρίπτει την προσφυγή κατά τα λοιπά.
                  
               
            
                  5)
               
               
                  
                     Η Campine και η Campine Recycling φέρουν τα δύο τρίτα των δικαστικών εξόδων τους.
                  
               
            
                  6)
               
               
                  
                     Η Ευρωπαϊκή Επιτροπή φέρει τα δικαστικά έξοδά της και το ένα τρίτο των εξόδων της Campine και της Campine Recycling.
                  
               
            
         (1)  EE C 202 της 26.6.2017.